Maketa vol moed voor SA A se toetsreeks | Netwerk24
Die SA A-krieketspan behoort beter te vaar in die toetsreeks teen Indië A as in die afgelope eendagreeks, sê Malibongwe Maketa, die Suid-Afrikaners se afrigter.
Malibongwe Maketa, die SA A-krieketspan se afrigter. Foto: Gallo Images
Die eerste van die toetse begin Maandag in Trivandrum. Die Suid-Afrikaners het die eendagreeks met 1-4 verloor.
Al die wedstryde in die reeks is weens reën na T20-kragmetings verkort.
“Ons is nie té teleurgesteld oor hoe ons in die eendagreeks gespeel het nie,” sê Maketa. “Ons was daarop ingestel om 50-beurt-krieket te speel en daar het heelwat goeie dinge daaruit gekom.”
Die SA span het ’n klompie versterkings bygekry en Maketa dink hulle kan goed vaar in die toetsreeks van twee wedstryde.
Die SA A-span is: Aiden Markram (Titans, k), Theunis de Bruyn (Titans), Zubayr Hamza (Cape Cobras), Lungi Ngidi (Titans), George Linde (Cape Cobras), Pieter Malan (Cape Cobras), Eddie Moore (Warriors), Senuran Muthusamy (Dolphins), Marco Jansen (Knights), Dane Piedt (Cape Cobras), Wiaan Mulder (Lions), Heinrich Klaasen (Titans), Lutho Sipamla (Warriors), Khaya Zondo (Dolphins). – Krieket SA
Meer oor: Krieket | Sa A-Krieketspan | Malibongwe Maketa